U Poreču je danas došlo do fizičkog sukoba uz pucnjavu.

Policija je u 12.08 sati dobila dojavu da je na porečkoj rivi došlo do fizičkog sukoba uz uporabu vatrenog oružja. Prema prvim informacijama, jedna je osoba ozlijeđena te je prevezena u OB Pula.

Zbog policijskog očevida dio grada gdje se dogodila pucnjava bio je blokiran.

24 sata neslužbeno doznaju da je s udaljenosti od dva metra ranjen jedan porečki zaštitar.

- Četvorica su ganjala jednoga. Jedan je izvadio pištolj, drugi je izvadio nož, ja i kolegica smo samo legne na pod. (...) Čini mi se da je to bila privatna stvar jer su četvorica mladića po razgovoru bila direktno ljuti na ovoga jednoga - rekla je jedna svjedokinja.

- Tu su projurili, tu je bila stolica. Četvorica su trčala za njim i vikali su 'Stani, stani, pi..a ti materina, ubit ću te stani..'. Urlanje, urlanje! Onda je pobjegao kroz kafić i na zavoju su pucali za njim. Dotrčali su do iza broda, on je zgrabio stolicu i pobjegao je tu i onda je pucao i u nogu ga ranio - rekao je jedan očevidac.